**ELŐTERJESZTÉS**

**Körmend Város Önkormányzata Képviselő-testületének 2019. május 29-i ülésére**

**Tárgy:** Döntés pályázat beadásáról „Járásszékhely múzeumok szakmai támogatására”

Tisztelt Képviselő-testület!

Az emberi erőforrások minisztere – a belügyminiszterrel és a nemzetgazdasági miniszterrel egyetértésben – pályázatot hirdet a Magyarország 2019. évi központi költségvetéséről szóló 2018. évi L. törvény 3. melléklet II.4. b, pontja szerint **Járásszékhely múzeumok szakmai támogatására.**

A Körmendi Kulturális Központ, Múzeum és Könyvtár Dr. Batthyány-Strattmann László Múzeuma számára kitűnő lehetőséget ad a pályázat támogatási kérelmet benyújtására szakmai feladatai elvégzése céljából.

A támogatásból múzeumi raktári egységek állományvédelmi fejlesztésére lehet támogatást igényelni a kulturális örökség megóvása érdekében.

A fejlesztés keretében – hosszú távú, több lépcsős állományvédelmi stratégiába illeszkedve – egyes raktári egységek állományvédelmi helyzetének átfogó rendezése valósítható meg. Ennek során a következő feladatokat kívánjuk elvégezni:

1. Raktárhelyiségek állagvédelmi átalakítása keretében nyolc elektromos fűtőtest beszerzése
2. Műtárgybarát (IR és UV mentes izzók) beszerzése
3. A kulturális javak biztonságos tárolásához az állományvédelmi előírásoknak megfelelő nyitott és zárt bútorzat beszerzése, amely az adott anyagfajtáknak biztonságot nyújt, nem bocsát ki szerves savakat, oldószereket és egyéb műtárgykárosodást okozó anyagokat
4. Kártevő mentesítés, fertőtlenítés

A maximális támogatás összege: 4 millió Ft

Támogatás intenzitása: 100 %

Kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

**Határozati javaslat**

Körmend Város Önkormányzata Képviselő-testülete

1. **támogatja, hogy a Járásszékhely múzeumok szakmai támogatására Körmend Város Önkormányzata pályázatot nyújtson be.**
2. felhatalmazza a polgármestert, hogy a projekttel kapcsolatos dokumentumokat aláírja.

Felelős: polgármester

Határidő: pályázat beadása – 2019. május 30.

Körmend, 2019. 05. 16.

**Bebes István**

**polgármester**